Vene-Ukraina sõja idarinne

Vene-Ukraina sõja idarinne on 2022. aasta 24. veebruarit alanud Vene-Ukraina sõja täieulatusliku sõjategevuse piirkond, mis hõlmab Sumõ, Harkivi, Donetski ja Luhanski oblasti neid osi, mis olid varem Ukraina kontrolli all.

Sündmused 
Alates 2014. aastast oli toimunud Sõda Donbassis, mis hõlmas ainult Luhanski ja Donetski oblastit. 
 24. veebruaril 2022 algas Harkivi lahing, mis lõppes sama aasta septembris. 
 24. veebruarist kuni 25. märtsini 2022 toimus Trostjanetsi lahing, mille käigus langes Vene vägede kätte Trostjanets, kuid mille Ukraina väed tagasi vallutasid.
 24. veebruarist 4. aprillini toimus Sumõ lahing. 
 24. veebruarist 26. märtsini toimus Ohtõrka lahing. 
 24. veebruaril algas Mariupoli lahing, milles Vene väed tahtsid saavutada kontrolli Mariupoli üle ning vallutasid linna täielikult 2022. aasta 20. mail.
 2022. aasta 3. märtsist 1. aprillini toimus Izjumi lahing, mille tulemusena langes Izjum Vene vägede kätte.
 Alates 3. märtsist kuni sama aasta 8. septembrini okupeerisid Vene väed Balaklija linna.
 6. mail algas Sjevjerodonetski lahing lahing, mis lõppes 25. juunil linna langemisega Venemaa kontrolli alla.
 8.-13. mai 2022 toimus Vene vägede katse ületada Dronivka, Serebrjanka ja Bilohorivka piirkonnas Siverski Donetsi jõge, mis ebaõnnetus.  
 23. mai 2022–27. mai 2022 toimus Lõmani lahing, mille tulemusena linn langes Vene vägede kätte.

Ukraina vastupealetung 
2022. aasta septembri alguses alustasid Ukraina väed Harkivi oblastis vastupealetungi. Vastupealetungis kasutatud sõjatehnika märgistati valge ristiga. Vastupealetung hõlmas Harkivi, Luhanski ja Donetski oblastit.   
 8. septembril 2022 võtsid Ukraina väed enda kontrolli alla varem Vene vägede käes olnud Balaklija linna.
 9. septembril 2022 võtsid Ukraina väed enda kontrolli alla Volohhiv Jari.
 10. septembril 2022 võtsid Ukraina väed enda kontrolli alla Kupjanski. Linna puhastamine Vene vägedest viidi lõpuni 16. septembriks.
 11. september 2022 võtsid Ukraina väed enda kontrolli alla Kozatša Lopani ning heiskasid Ukraina lipu Izjumi linnavalitsuse hoonel.
 12. septembril 2022 sisenesid Ukraina väed Donetski oblastis asuvasse Svjatohirskisse. 17. septembril võtsid Ukraina väed enda kontrolli alla Donetski oblasti põjaosas asuvad Dibrova ja Šurove küla. Kolm päeva hiljem hõivasid Ukraina väed samas piirkonnas asuva Bohorodõtšne küla ning 23. septembril ka Jatskivka küla. 
 19. septembril 2022 olid Ukraina väed saavutanud kontrolli ka Luhanski oblastis asuva Bilohorivka üle.  9. oktoobril 2022 võtsid Ukraina väed enda kontrolli alla samas oblastis asuva Stelmahivka küla.  
 26. septembril 2022 võtsid Ukraina väed enda kontrolli alla Harkivi oblastis asuva Kupjansk-Vuzlovõi.  
 30. septembril 2022 võtsid Ukraina väed enda kontrolli alla Donetski oblastis asuva Drobõševe. ja Jampili. 1. oktoobril 2022 langes ka Lõman Ukraina vägede kätte.
 24. oktoobril 2022 teatas Ukraina Relvajõudude Kindralstaap, et Ukraina väed võtsid enda kontrolli alla järgmised Svatove rajoonis asuvad külad: Karmazõnikva, Mjasožarivka ja Nevkse. Samuti teatas kindralstaap Donetski oblastis asuva Novosadove küla hõivamisest.
 28. oktoobril 2022 teatas Serhi Haidai, et Ukraina väed kontrollivad Svatove-Kreminna maanteed.

Galerii

Vaata ka 
 Vene-Ukraina sõja lõunarinne

Viited 

Venemaa sissetung Ukrainasse (2022)
Vene-Ukraina sõda